અમદાવાદ હાઈકોર્ટમાં ફરજ બજાવતા એક ક્લાર્કને નોટબંધી પછી ઈ-વૉલેટથી ટ્રાન્જેક્શન કરવામાં ખરાબ અનુભવ થયો હતો. પોતાની સગવડ અને ધક્કા ખાવામાંથી મુક્તિ મળશે તેમ વિચારીને નાની રકમના એક પેમેન્ટ માટે તેમણે પેટીએમ ઈ-વૉલેટમાં રૂ.૧૦૦૦ ડિપોઝીટ કરાવ્યા. એ પછી પેટીએમમાંથી રૂ.રર૦નું રિચાર્જ કરાવ્યું, છતાં તેમના ઈ-વૉલેટમાંથી પૂરેપૂરા રૂ.૧૦૦૦ ઊપડી ગયા. જોકે તેમને અનેક માથાકૂટ અને ફરિયાદ કરીને બાકીનાં નાણાં પરત તો મેળવી લીધાં, પરંતુ એ પછી તેમણે તાત્કાલિક પેટીએમથી વ્યવહાર બંધ કરવાનોનિર્ણય કર્યો.